مصاحبان (افغان کورنۍ)

مصاحبان د افغانستان په معاصر تاریخ کيد محمدزيانو کورنۍ ده چي د افغان بارکزي کورنۍ واکمني یې رامنځ ته کړه، او د شاهي نسب غړو یې د 1823 څخه تر 1978 پوري د امیر، پاچا یا ولسمشر په توګه پر افغانستان واکمني کوله  دوی د سلطان محمد خان طلایي (۱۷۹۵-۱۸۶۱) او د هغه د مشر ورور امیر دوست محمد خان (۱۷۹۲-۱۸۶۳) له نسل څخه دي، او د 1978 کال په اپریل کي د ثور په انقلاب کي له راپرځول کیدو سره ددې کورنۍ وروستی واکمن او لمړئ جمهور رئیس سردار محمد داوود خان هم ووژل سو. 

 پېژندنه 

د مصاحبانو کورنۍ د سلطان محمد خان (۱۷۹۵-۱۸۶۱) اولاده ده، چي په افغان تاریخ کي ورته د "طلایي" لقب ورکول سوی وو، او مانا یې "د سرو زرو خاوند"  یا هم (هغه څوک چي شتمن او ښې جامې کاروي). د طلایي مشر ورور دوست محمد خان د ابدالیانو تر پرځېدو وروسته د افغانستان ستر واکمن وو. طلایي د یحیی خان په نوم یو زوی هم درلود، چي د هغه زوی سردار محمد یوسف خان د یحیی خېلو قبیلې بنسټ کېښود، او همدوی د مصاحبانو په نوم ونومول سول.  د امین صیقل په وینا، "په 1905 کي یوسف او د هغه ورور اصف د امیر ځانګړی مصاحب وو، چي له همدغه شخص راهیسي د مصاحبان نوم پکار ولوېدی.